Translate the text from Welsh to English.



 
Bellach yn ei hail flwyddyn, mae'r ymgyrch ar atal digartrefedd ymhlith pobl ifanc yn tynnu sylw at broblem digartrefedd cudd ymhlith pobl ifanc – gan godi ymwybyddiaeth o'r ffaith nad yw digartrefedd bob amser yn golygu byw ar y strydoedd.


Mae digartrefedd cudd yn fwyaf cyffredin ar ffurf symud o 'soffa i soffa' yn nhai ffrindiau neu aelodau o’r teulu, ond gall hefyd gynnwys aros rhywle dros dro fel hostel neu lety wely a brecwast, neu rywle sy'n anniogel neu'n anaddas.


Mae'r cam hwn o'r ymgyrch hefyd yn canolbwyntio ar bobl a allai fod mewn perygl o fod yn ddigartref oherwydd y pandemig; gallai’r bobl hyn fod wedi colli eu swyddi'n ddiweddar neu fod ar ffyrlo ac, o ganlyniad, efallai eu bod yn ei chael hi'n anodd i gadw eu cartrefi.


Yn ogystal â helpu'r bobl hyn i gydnabod y gallent fod mewn perygl o ddigartrefedd neu eu bod eisoes yn ddigartref, mae'r ymgyrch hefyd yn cynghori eu ffrindiau, eu teulu a'u cydweithwyr ar sut i adnabod arwyddion digartrefedd cudd.


Gofynnir i unrhyw un sy'n profi'r materion hyn ffonio'r Llinell Gymorth Cyngor ar Dai am ddim, sy'n cael ei hariannu gan Lywodraeth Cymru a'i rhedeg gan Shelter Cymru – gan  gynnwys cymorth y tu allan i oriau gan Llamau.


Dywedodd Julie James, y Gweinidog Tai a Llywodraeth Leol:



> Mae'r Coronafeirws wedi gorfodi llawer o bobl i drothwy digartrefedd. Bydd llawer o bobl ifanc yn cael trafferth gyda'r mathau hyn o faterion am y tro cyntaf; ac efallai bod eraill wedi bod yn cael trafferth cyn i'r pandemig daro.
> 
> 
> Mae'n rhaid inni hefyd gydnabod nad yw digartrefedd bob amser yn golygu byw ar y strydoedd, a bod rhai pobl ifanc wedi bod yn cysgu ar soffa eu ffrindiau neu eu teulu drwy gydol y pandemig hwn.
> 
> 
> Ein neges i'r bobl ifanc hynny a'r rhai o'u cwmpas yw ffonio'r Llinell Gymorth Cyngor ar Dai ar unwaith. Mae cynghorwyr arbenigol o Shelter Cymru wrth law yn ystod oriau arferol, ac y tu allan i’r oriau hynny mae cynghorwyr arbenigol o Llamau wrth law. Maen nhw ar gael i siarad â chi am y materion hyn, a'ch cynghori ar yr hyn y gallwch chi ei wneud – dyw hi byth yn rhy hwyr nac yn rhy gynnar i gael help.


Dywedodd Ruth Power, Prif Swyddog Gweithredol Shelter Cymru:



> Mae Shelter Cymru yn croesawu'r ymrwymiad newydd hwn gan Lywodraeth Cymru i fynd i'r afael â digartrefedd ymhlith pobl ifanc.
> 
> 
> Mae angen cartref ar bob person ifanc lle gallan nhw fyw eu bywyd, a bod yn ddiogel a ffynnu, a dyna pam mae hi mor bwysig bod unrhyw un sy'n ddigartref ar hyn o bryd neu sydd mewn perygl o fod yn ddigartref yn ymwybodol o'u hawliau, ac yn ymwybodol y gallan nhw ddod aton ni i gael help.


Dywedodd Frances Beecher, Prif Swyddog Gweithredol Llamau:



> Byddwn i’n annog unrhyw berson ifanc nad yw'n gwybod ble y byddan nhw’n treulio'r nos heno, yfory, neu’r wythnos nesaf, i'n ffonio a chael y cyngor a'r gefnogaeth sydd eu hangen arnyn nhw. Mae'r pandemig wedi gwaethygu llawer o'r materion a oedd eisoes yn gadael cynifer o bobl ifanc ar drothwy digartrefedd ac rydyn ni’n awr yn gweld cynifer mwy o bobl ifanc heb le diogel i alw'n gartref. Nid cysgu ar y strydoedd yn unig yw digartrefedd. Pan nad ydych chi’n gwybod ble y byddwch chi'n cysgu neu’n aros gyda ffrind neu ffrind i ffrind, dyna sut mae digartrefedd yn dechrau.
> 
> 
> Gwyddom fod profiadau cyntaf llawer o bobl o ddigartrefedd yn digwydd pan fyddan nhw’n ifanc. Felly mae'n hanfodol ein bod ni'n gweithio i roi terfyn ar ddigartrefedd ymhlith pobl ifanc er mwyn rhoi terfyn ar ddigartrefedd yn gyffredinol. Mae mor bwysig bod pobl ifanc, a'r rhai sy'n eu hadnabod, yn cael cymorth cyn gynted ag y bydd ei angen arnyn nhw.


Mae atal digartrefedd ymhlith pobl ifanc yn flaenoriaeth hirsefydlog i Lywodraeth Cymru. Dyna pam, yn ogystal ag ariannu'r llinell gymorth hon, y darparwyd £3\.7miliwn ar gyfer rhaglenni ymyrryd ac atal yn gynnar drwy'r Grant Cymorth Ieuenctid. Mae Llywodraeth Cymru yn gweithio gyda phartneriaid yn y gwasanaeth ieuenctid i helpu i ddod o hyd i bobl ifanc sydd mewn perygl o fod yn ddigartref er mwyn rhoi cymorth addas ar waith.


Am gyngor a chymorth ffoniwch y Llinell Gymorth Cyngor ar Dai ar 08000 495 495 neu ewch i wefan Shelter Cymru.







Translation:


 
Now in its second year, the youth homelessness campaign highlights the problem of hidden homelessness amongst young people – raising awareness of the fact that homelessness doesn’t always live on the streets.  

Hidden homelessness most commonly takes the form of ‘sofa surfing’ at the house of friends or family, but can also include staying somewhere temporarily like a hostel or bed \& breakfast, or somewhere that’s unsafe or unsuitable. 


This phase of the campaign also focuses on people who may now be at risk of homelessness because of the pandemic; these people may have recently lost their jobs or are on furlough and, as a result, may be struggling to hold onto their homes.


As well as helping these people to recognise that they might be at risk of homelessness or already homeless, the campaign also advises their friends, family and work colleagues on how to spot the signs of hidden homelessness.


Anyone experiencing these issues is being asked to call the free Housing Advice Helpline, which is funded by the Welsh Government and run by Shelter Cymru, with out of hours support from Llamau.


The Minister for Housing and Local Government, Julie James said:



> Coronavirus has forced many people to the brink of homelessness. Many young people will be struggling with these kind of issues for the first time; others may have been struggling before the pandemic hit.  
> 
> “We have to also recognise that homelessness doesn’t always live on the streets and there will be young people who have been sofa surfing with friends or family throughout this pandemic.
> 
> 
> Our message to these young people and those around them is to call the Housing Advice Helpline now. Expert trained advisors from Shelter Cymru and, out of hours, Llamau are on hand to talk you through these issues and advise you on what you can do – it’s never too late or too early to get help.


Ruth Power, CEO, Shelter Cymru said:



> Shelter Cymru welcomes this renewed commitment by the Welsh Government to tackle youth homelessness.
> 
> 
> All young people need a home where they can build a life, be safe and thrive, which is why it is so important that anyone who is currently homeless or at risk of homelessness is aware of their rights, and aware that they can come to us for help.


Frances Beecher, CEO, Llamau said:



> I would urge any young person who doesn’t know where they’ll be spending the night tonight, tomorrow, next week, to call us and get the advice and support they need. The pandemic has exacerbated many of the issues that were already leaving so many young people at the brink of homelessness and we are now seeing so many more young people without a safe place to call home. Homelessness isn’t just sleeping on the streets. Not knowing where you’ll be sleeping or staying with a friend or a friend of a friend is where homelessness begins.
> 
> 
> We know that many people’s first experiences of homelessness happens when they are young, so it is vital that we work to end youth homelessness in order to end homelessness as a whole. It’s so important that young people, and those who know them, seek support as soon as they need it.


Preventing youth homelessness is a long\-standing priority for the Welsh Government. This is why, in addition to funding this helpline, £3\.7 million has been provided for earlier intervention and prevention of homelessness via the Youth Support Grant. The Welsh Government is working with partners in the youth service to help identify young people at risk of homelessness and put suitable support in place.


For advice and support call the Housing Advice Helpline on 08000 495 495 or visit the Shelter Cymru website.